**Πανεπιστήμιο Μακεδονίας**

**Τμήμα Εφαρμοσμένης Πληροφορικής**

**Μάθημα:** *Επιχειρηματικότητα &* *Νεοφυείς Επιχειρήσεις Τ.Π.Ε*.

**Διδάσκων:** Κωνσταντίνος Φούσκας

**Ακαδημαϊκό Έτος:** 2023

**Μέλη Ομάδας:**

*Γιάννης Καλαϊτζής, iis21157*

*Αναστασία Λιούρου, iis21020*

*Γρηγόρης Στασινός, iis21100*

*Αντώνης Τσούκκας, iis21139*

*Φυτιλής Παναγιώτης, iis21052*

****

**Σύνοψη Επιχειρηματικής Ιδέας: Εφαρμογή SparKing**

Απέναντι στην απειλή της κλιματικής αλλαγής, οι Ευρωπαϊκές χώρες προωθούν αποφασιστικά ηλεκτρικά οχήματα με μηδενικές εκπομπές CO2. Ωστόσο, αρκετοί οδηγοί δυσκολεύονται σχετικά με την εξασφάλιση σημείων φόρτισης. Η επιχειρηματική ιδέα μας, αφορά την ανάπτυξη εφαρμογής για κινητές συσκευές, που θα χαρτογραφεί όλους τους σταθμούς φόρτισης ηλεκτρικών αυτοκινήτων στην Ελλάδα, καθιστώντας ευκολότερη την εύρεση ενός σημείου φόρτισης γρήγορα και αποτελεσματικά. Το app θα προσφέρει καινοτόμες δυνατότητες για τους χρήστες, όπως η συλλογή ψηφιακών πόντων μετά από κάθε φόρτιση, οι οποίοι μπορούν να αξιοποιηθούν για έκπτωση σε μελλοντικές φορτίσεις. Επιπλέον, θα επιτρέπει στους χρήστες να πληρώνουν μέσω NFC, ενώ θα είναι συμβατή με όλους τους διαθέσιμους φορτιστές, που ανήκουν σε ιδιωτικές εταιρείες στην Ελλάδα, παρέχοντας μια ολοκληρωμένη λύση για τις ανάγκες φόρτισης ηλεκτρικών οχημάτων στη χώρα. Αυτή η εφαρμογή πιστεύουμε ότι έχει δυνατότητα επιτυχίας, δεδομένης της αυξανόμενης ζήτησης για ηλεκτρικά οχήματα και της ανάγκης για μια αξιόπιστη υποδομή που θα τα υποστηρίζει.